Source: https://uudised.tv3.ee/eesti/uudis/2020/06/04/aastatetagune-tallinna-bordelliari-toi-mehele-tingimisi-vangistuse
Timestamp: 2020-07-11 05:50:35+00:00
Document Index: 1707310

Matched Legal Cases: ['kohus ', 'Kohus ', 'Kohus ', 'Kohus ', 'kohus ', 'kohus ', 'Kohus ']

Aastatetagune Tallinna bordelliäri tõi mehele tingimisi vangistuse - Uudised.tv3.ee
Aastatetagune Tallinna bordelliäri tõi mehele tingimisi vangistuse
Lennukis on maski kandmine kohustuslik
Arvamusfestivali katusteemaks on põhiõigused ja vabadused
Demineerijad tegid Ida-Virumaal kahjutuks 115 lõhkekeha
Uuring: 73 protsenti Eesti inimestest ei ole pensioniks valmistunud
Deutsche Banki trahviti Epsteini ja Danske Eesti ülekannete pärast
13:18 04. juuni 2020
Harju maakohus mõistis Tallinnas Liivalaia ja Ristiku tänaval tegutsenud bordellide tegevuse korraldamises osalenud mehele tingimisi vangistuse, vahendab BNS.
Kohus mõistis Priit Undi (52) süüdi kuritegelikku ühendusse kuulumises ja kupeldamises, kuid mõistis ta õigeks kuritegeliku ühenduse loomises ja juhtimises.
Kohus karistas Unti liitkaristusega viis aastat, millest arvestati maha tema vahi all oldud viis kuud ja 11 päeva ning tema lõplikuks karistuseks jäi tingimisi neli aastat, kuus kuud ja 19 päeva vangistust nelja aasta ja kaheksa kuu pikkuse katseajaga.
Kohus mõistis Undilt konfiskeerimise asendamise korras välja 27 515,61 eurot, mis tuleb tal kohtuotsuse jõustumisel tasuda 30 päeva jooksul. Ühtlasi tuleb tal maksta esimese astme kuriteo eest sundraha 1460 eurot ja menetluskulud 5288 eurot.
Undi materjalid olid mahukast bordelliäri kriminaalasjast eraldatud, kuna tema ei olnud nõus minema prokuratuuriga kokkuleppele.
2018. aasta septembris mõistis maakohus bordelliäri juhile Tanel Aavikule (51) kokkuleppekaristusena viieaastase vangistuse, millest tal tuli reaalselt ära kanda juba eelvangistuses ära kantud viis kuud ning karistuse ülejäänud osa mõistis kohus talle tingimisi.
Kohus konfiskeeris Aavikult kaks kinnistut väärtusega 46 534 ja 1832 eurot, samuti Porsche Panamera ning tema elukohast läbiotsimisel leitud sularaha 12 575 eurot ning 188 897 eurot, mis oli 2017. aasta kevadel kautsjonina kantud kohtule.
Aaviku firma LCF Kinnisvara OÜ sai 7000 eurot trahvi, sest andis Aaviku kaudu Liivalaia 32 keldrikorrusel asuvad ruumid teadlikult rendile bordelli pidamiseks ja aitas sellega kaasa prostitutsiooniärile.
Samas kriminaalasjas said kokkuleppekaristused veel mitu inimest.
Põhja ringkonnaprokuratuuri süüdistuse järgi tegutsesid Aaviku juhtimisel Tallinnas Ristiku põik 8 ja Liivalaia 32 bordellid 2009. aaasta 28. detsembrist kuni 2016. aasta 15. augustini, mil kupeldajad kinni peeti.
Metsavana ennustab: juuli teises pooles saab taas randa minna
Nelery-nimevaidlus ametnikega on viinud ema riigikohtuni välja (1)